- Կարծում եմ` կազմակերպված և չօգտագործված ռեզերվ ունենք, որը ես հիմա կառաջարկեմ: Շատ շտապ, գոնե մինչև այս տարվա վերջը, պետք է կարողանալ հայկական լոբբիստական ընկերակցությունների համահայկական խորհրդակցություն գումարել և այն չվերածել Սփյուռք-Հայրենիք հանդիպումների: Նրանց ուժերը հարկավոր է մոբիլիզացնել: Օրակարգը` անմիջական և հեռանկարային հարցեր: Լոբբիստական կազմակերպությունները պետք է քննարկեն Արցախի Հանրապետության միջազգային ճանաչման հնարավորության հարցերը: Երկրորդ` պետք է քննարկվի Հայաստանի Հանրապետության շրջափակված վիճակի և այն հաղթահարելու հարցը: Եվ Ցեղասպանության 100-ամյակի շրջանակներում կոնկրետ գործողությունների ծրագիր մշակվի: Սա հրապարակային աշխատանք չի, սա քարոզչության համար չի, սա հեռուստատեսութ յան էկրանի առջև կանգնել-խոսելու համար չի: Այստեղ մենք ահռելի ռեզերվ ունենք` ես համոզված եմ: Հարկավոր է կազմել համահայկական մի խորհրդակցական մարմին, լոբբիստական կազմակերպություններն աշխարհի մայրաքաղաքներում իրենց աշխատանքը պետք է ներդաշնակեցնեն Հայաստանի քաղաքական և ռազմական ղեկավարության հետ: Սա է իմ առաջարկը, օրակարգի երեք կետերով. Արցախ, Հայաստանի Հանրապետության անվտանգություն և շրջափակված վիճակ, Ցեղասպանության հարց. և իհարկե, տարածել աշխարհի բոլոր մայրաքաղաքներում և բոլորի հետ աշխատել: